EkBass/fiwiki-20250220-pages-articles huggingface dataset:
Makoszyn

Makoszyn on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin seitsemän kilometrin päässä Bielinyn kunnan hallintokeskuksesta, Bielinyn kylästä. Makoszynissä asui vuoden 2011 väestönlaskennan mukaan 786 asukasta. == Lähteet == Luokka:Bielinyn kylät
Stara Huta-Koszary

Stara Huta-Koszary on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kahdeksan kilometrin päässä Bielinyn kunnan hallintokeskuksesta, Bielinyn kylästä. Stara Huta-Koszaryssä asui vuoden 2011 väestönlaskennan mukaan 210 asukasta. == Lähteet == Luokka:Bielinyn kylät
Szklana Huta

Szklana Huta on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kahdeksan kilometrin päässä Bielinyn kunnan hallintokeskuksesta, Bielinyn kylästä. Szklana Hutassa asui vuoden 2011 väestönlaskennan mukaan 212 asukasta. == Lähteet == Luokka:Bielinyn kylät
Huta Podłysica

Huta Podłysica on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kuuden kilometrin päässä Bielinyn kunnan hallintokeskuksesta, Bielinyn kylästä. Huta Podłysicassa asui vuoden 2011 väestönlaskennan mukaan 653 henkilöä. == Lähteet == Luokka:Bielinyn kylät
Górki Napękowskie

Górki Napękowskie on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kolmen kilometrin päässä Bielinyn kunnan hallintokeskuksesta, Bielinyn kylästä. Vuoden 2011 väestönlaskennan mukaan Górki Napękowskiessä asui 221 asukasta. == Lähteet == Luokka:Bielinyn kylät
Huta Nowa (Świętokrzyskien voivodikunta)

Huta Nowa on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kuuden kilometrin päässä Bielinyn kunnan hallintokeskuksesta, Bielinyn kylästä. Huta Nowassa asui vuoden 2011 väestönlaskennan mukaan 1 081 asukasta. == Lähteet == Luokka:Bielinyn kylät
Koronaviruspandemia Andorrassa

Koronaviruspandemia Andorrassa on osa maailmanlaajuista SARS- CoV-2-koronaviruksen levittäytymistä. Andorrassa on 5. helmikuuta 2022 mennessä vahvistettu yhteensä 36 599 tapausta, joista 2 229 oli aktiivisia, 34 223 parantuneita ja 14 sairaalahoidossa. Yhteensä 147 ihmistä on kuollut koronavirukseen liittyen. Andorra vahvisti ensimmäisen koronavirustapauksensa 2. maaliskuuta 2020. Kyseessä oli 20-vuotias matkaltaan Milanosta palannut mies. 4\. helmikuuta 2022 Andorrassa oli eniten tartuntoja suhteessa väkilukuun koko maailmassa: peräti 47,2 prosenttia koko väestöstä oli saanut tartunnan. Kuolleita oli kuitenkin suhteellisen vähän. == Lähteet == Luokka:Andorra Andorrassa
Makkonen (kylä)

Makkonen eli Makkoinen, , on kylä Sastamalan Suodenniemellä. Kylä rajautuu idässä Lahdenperän kylään, lännessä Taipaleen kylään ja etelässä mouhijärveläisen Selkeen kylän maihin. Kylän rajoilla on myös Mouhijärven Hyynilän ja Murron kylien vanhoja ulkopalstoja. Lähes kolmionmuotoisen kylän kaakkoinen rajapiste on Jylhänkivellä ja lounainen Pakkokivellä.Nimiarkisto: Jylhänkivi (Kotus, 1986). Räty, Leena. Kotimaisten kielten keskus. https://nimiarkisto.fi/wiki/Q6992447. Viitattu 20.3.2020. Nimiarkisto: Pakkokivi (Kotus, 1968). Hölttä, Marjatta. Kotimaisten kielten keskus. https://nimiarkisto.fi/wiki/Q8130022. Viitattu 20.3.2020. Taipaleen kylästä tuleva Lemmetynperäntie (yhdystie 13079) ja Lahdenperästä Mouhijärvelle johtava Lahdenperäntie (yhdystie 13085) kohtaavat Makkosessa. Makkosen kylästä on matkaa Tampereelle noin 60 kilometriä ja Poriin noin 70 kilometriä. == Makkosen historiaa == Makkosen alueella on ollut ihmisiä jo kivikaudella, sillä sieltä tunnetaan kaksi kivikautista asuinpaikkaa, Ikamo ja Majamaa. Makkosen kylä sai alkunsa, kun Selkeen säterikartanon sepälle Esko Matinpojalle osoitettiin torpan paikka Selkeen mailta Märkäjärveen pistävältä niemeltä, joka nykyisin on kannas Makkosselän ja Alisen Maajärven välissä. Torppa lienee Suodenniemen alueen vanhin, sillä se on ilmeisesti ollut olemassa jo ennen vuotta 1650. Henkikirjaan se merkittiin ensimmäistä kertaa vuonna 1656. Savolaisperäisen nimen omanneen Esko Matinpoika Makkosen sukujuuria on usein pohdittu ja Juhani Piilonen arvelee, että hän on kenties ollut Ruoveden Pohjaslahdelle vuonna 1536 asettuneen Paavali Makkosen jälkipolvea. Kun ruotujakoinen armeija perustettiin ja Selkeestä tuli Kuninkaallisen Porin rykmentin everstin virkatalo, erottiin Makkonen itsenäiseksi tilaksi. Ison reduktion yhteydessä siitä muodostettiin yksinäistalo, eli erillinen yhden talon kylä. Makkosen maalle perustettiin ruotusotilastorppa 1700-luvulla, mutta se jäi asumattomaksi ja talon asukkaat ottivat sen viljelykset omaan käyttöönsä. Niiden käytöstä maksettiin ruotusotilaalle pieni korvaus. Vielä vuoden 1851 kihlakunnankartassa Makkonen on merkitty Mouhijärveen kuuluvaksi, mutta myöhemmin se siirrettiin osaksi Suodenniemeä. == Makkonen tänään == Makkosen kylässä harjoitetaan tavanomaisia maatalousammatteja, minkä lisäksi alueella on jonkin verran kesäasuntoja. Makkosessa sijaitsee myös Lahdenperän rantasauna ja sen yhteydessä oleva uimaranta. == Lähteet == == Aiheesta muualla == * Makkoseen liittyviä aineistoja Suodenniemen Topoteekissa Luokka: Suodenniemen kylät
Ekkehard

Ekkehard on saksalainen etunimi, josta on runsaasti muunnelmia, muun muassa Eckehard ja Ekkehart: ==Munkkeja== Ekkehard on useiden St. Gallenin munkkien nimi: * Ekkehard I (k. 973), luostarin dekaani * Ekkehard II (k. 990), Mainzin tuomiorovasti :: Kuvaus Joseph Victor von Scheffelin romaanin Ekkehard (1855) päähenkilöstä perustuu näihin kahteen Ekkehartiin * Ekkehard IV (n. 980 – n. 1069) ==Etunimi== * Ekkehard Fasser (1952–2021), sveitsiläinen rattikelkkailija * Eckehard Pietzsch (s. 1939), Itä-Saksaa edustanut lentopalloilija Luokka:Etunimet
Contessa

Contessa on televisioyhtiö GMA Networkin esittämä filippiiniläinen draamasarja. Sen päärooleissa ovat Glaiza de Castro. == Aiheesta muualla == * Viralliset kotisivut * Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat
Dading

Dading on televisioyhtiö GMA Networkin esittämä filippiiniläinen draamasarja. Sen päärooleissa ovat Gabby Eigenmann. == Aiheesta muualla == * Viralliset kotisivut * Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat
My Husband’s Lover

My Husband's Lover on televisioyhtiö GMA Networkin esittämä filippiiniläinen draamasarja. Sen päärooleissa ovat Dennis Trillo, Tom Rodriguez ja Carla Abellana. == Aiheesta muualla == * Viralliset kotisivut * Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat
Isabelle Adjanin filmografia ja teatteriesiintymiset

Tämä on luettelo elokuvista, televisioelokuvista, lyhytelokuvista, televisiosarjoista ja teatteriesityksistä, joissa Isabelle Adjani on näytellyt. == Elokuvat == Elokuvat Vuosi Nimi Alkuperäinen nimi Rooli 1970 Le Petit bougnat Rose 1972 Faustinen kaunis kesä Faustine et le bel été Camille 1974 La Gifle Isabelle Ariane Ariane 1975 Adelen tarina L'Histoire d'Adèle H. Adèle 1976 Vuokralainen Le locataire Stella Barocco Barocco Laure 1977 Violette & François Violette 1978 Keikkakuski The Driver peluri Nosferatu - yön valtias Nosferatu - Phantom der Nacht Lucy Harker Brontën sisarukset Les Soeurs Brontë Emily Bronte 1981 Clara et les Chics Types Clara Possession Possession Anna/Helen Neljä kohtaloa Quartet Marya Zelli L'année prochaine... si tout va bien Isabelle Maréchal Tout feu, tout flamme Tout feu, tout flamme Pauline Valance 1982 The Last Horror Film näyttäytymisosa Antonietta Antonieta Antonieta Rivas Mercado 1983 Mortelle randonnée Catherine Leiris/Lucie, 'Marie' Intohimon ja koston kesä L'Été meurtrier Elle 1985 Subway Subway Héléna 1987 Ishtar Ishtar Shirra Assel 1988 Camille Claudel Camille Claudel Camille Claudel 1990 Lung Ta: Les cavaliers du vent kertojaääni 1993 Toxic Affair Pénélope 1994 Kuningatar Margot La Reine Margot Margareeta Valoislainen 1996 Pirulliset Diabolique Mia Baran 1998 Paparazzi näyttäytymisosa 1999 Bonne Nuit Yvette 2002 La Repentie Charlotte/Leïla Adolphe Ellénore 2003 Terve menoa! Bon voyage Viviane Denvers Herra Ibrahim ja koraanin kukkaset Monsieur Ibrahim et les fleurs du Coran elokuvatähti 2008 La journée de la jupe Sonia Bergerac 2010 Mammuth L'amour perdu de Serge 2011 De Force Clara Damico 2012 David et Madame Hansen Madame Hansen-Bergmann 2013 Ishkq in Paris Marie Elise 2014 Ranskalaiset naiset Sous les jupes des filles Lili 2016 Carole Matthieu Carole Matthieu 2018 Le monde est à toi Dany == Televisioelokuvat == Televisioelokuvat Vuosi Suomenkielinen nimi Alkuperäinen nimi Rooli 1973 L'école des femmes Agnès 1974 L'avare Mariane Le secret des Flamands Maria 1975 Tähtien sirkus Le Gala de l'union des artistes dokumentti; esiintyy omana itsenään Ondine Ondine 2008 Figaro Almaviva == Lyhytelokuvat == Lyhytelokuvat Vuosi Suomenkielinen nimi Alkuperäinen nimi Rooli 1984 Pull marine nainen 1986 T'as de beaux escaliers tu sais Isabelle == Televisiosarjat == Televisio Vuosi Suomenkielinen nimi Alkuperäinen nimi Rooli Jakson nimi 2011 Aïcha Docteur Assoussa Job à tout prix 2017 Dix pour cent Isabelle Adjani Isabelle 2018 Capitaine Marleau Isabelle Laumont Ne plus mourir, jamais == Lähteet == * Isabelle Adjani Internet Movie Databasessa (englanniksi) * Isabelle Adjani NNDB:ssä * Isabelle Adjani Elonetissä * Isabelle Adjani AllMoviessa (englanniksi) Luokka:Filmografiat
Sophie Elkan

Sophie Elkan o.s. Salomon, kirjailijanimi Rust Roest, (3. tammikuuta 1853 Göteborg, Ruotsi – 5. huhtikuuta 1921 Göteborg, RuotsiJeanna Oterdahl, Sophie Elkan, Svenskt biografiskt lexikon, viitattu 20.3.2020) oli ruotsalainen kirjailija. Elkan avioitui 1872 itseään 19 vuotta vanhemman serkkunsa Nathan Elkanin kanssa. Viiden vuoden kuluttua heille syntyi tytär. Kun Nathan Elkan sairastui tuberkuloosiin, he lähtivät Etelä-Eurooppaan, jossa ilmasto oli parempi. Sekä Nathan Elkan että tytär kuolivat 1879 toisena joulupäivänä tunerkuloosiin Nizzassa. Novellissa Julvaka Elkan kuvaa surullista vaihetta.Kjell Wigers, Göteborgskan som blev Selmas bästa vän, Expressen 20.12.2008, päivitetty 28.5.2016, viitattu 29.6.2024 Elkan ja Selma Lagerlöf tutustuivat 14 vuoden kuluttua. He matkustelivat paljon yhdessä, ja suhteen laadusta on keskusteltu. Suhdetta on pohdittu säilyneiden kirjeiden perusteella. Elkan aloitti uransa käännöksillä, erityisesti kääntämällä pedagogisia teoksia. Hänen ensimmäinen oma teoksensa oli novellikokoelma Dur och moll (1889) nimellä Rust Roest (holl. 'työtön lepo ruostuttaa'). Toinen novellikokoelma Med sordin ilmestyi 1891, sitä seurasivat romaanit Rika flickor 1893 ja Säfve, Kurt & kompani 1894 sekä kolmas novellikokoelma Skiftande stämningar 1896.Elkan, Sofia, Tietosanakirja osa 2, palstat 622–623, Tietosanakirja Osakeyhtiö 1909 Elkanin ensimmäinen omalla nimellään julkaisema teos John Hall. En historie från det gamla Göteborg (1899) herätti aiempaa laajempaa kiinnostusta. Tehtyään Selma Lagerlöfin kanssa matkan muun muassa Palestiinaan ja Egyptiin hän jatkoi kirjallista työtään ja julkaisi muun muassa teokset Drömmen om Österlandet (1901) ja I fågelperspektiv (1901), joka on valikoima aiemmin ilmestyneitä novelleja, sekä kaksiosaisen historiallisen romaanin Konungen. En sannsaga, jossa hän kuvaa Kustaa IV Aadolfin traagista elämänkohtaloa. Sen jatkoksi ilmestyi Konungen. I landsflykt (1906). Historiallinen romaani Anckarström ilmestyi 1910, ja historiallinen näytelmä Hermelin och purpur 1913.Tietosanakirja 1909, osa 11, Hakusana: Elkan, Sofia == Lähteet == ==Aiheesta muualla== Luokka:Ruotsalaiset kirjailijat Luokka:Ruotsalaiset kielenkääntäjät Luokka:Vuonna 1853 syntyneet Luokka:Vuonna 1921 kuolleet
Jasper (Texas)

Jasper on kaupunki Texasin osavaltiossa Yhdysvalloissa. Sen väkiluku oli vuoden väestönlaskennassa 6 884. Jasper on Jasperin piirikunnan hallintokeskus. == Väestö == Kaupungin asukkaista 54 prosenttia on afroamerikkalaisia, 37,3 prosenttia valkoisia ja 5,91 prosenttia latinalaisamerikkalaisia. 98,7 prosenttia asukkaista on Yhdysvaltain kansalaisia. Kaupungin väestön keski-ikä on 34,3 vuotta. ==Kuvia kaupungista== Tiedosto:Jasper County Courthouse.JPG|Piirikunnan oikeustalo Jasperissa. Tiedosto:Downtown Jasper Texas 100 Block East Lamar 2018.jpg|Kaupungin keskustaa. Tiedosto:BlakeBeatyOrtonHouse1 (1 of 1).jpg|Blake-Beaty-Ortonin talo Jasperissa. ==Lähteet== ===Viitteet=== ==Aiheesta muualla== * Kaupungin kotisivut Luokka:Texasin kaupungit
Amelita Galli-Curci

Amelita Galli-Curci (o.s. Galli; 18. marraskuuta 1882 Milano, Italia – 26. marraskuuta 1963 La Jolla, Kalifornia, Yhdysvallat) oli italialaissyntyinen, yhdysvaltalaistunut oopperalaulaja, äänialaltaan sopraano.Amelita Galli-Curci Britannica Galli-Curci opiskeli pianonsoittoa ja sävellystä Milanon konservatoriossa, josta valmistui vuonna 1903. Säveltäjä Pietro Mascagni kuitenkin ohjeisti häntä ryhtymään oopperalaulajaksi.The superior laryngeal nerve injury of a famous soprano, Amelita Galli-Curci US National Library of Medicine, National Institutes of Health Laulajana hän oli itseoppinut. Oopperadebyyttinsä hän teki Gildan roolissa Giuseppe Verdin Rigolettossa vuonna 1909 Tranissa. Myöhemmin samana vuonna hän esiintyi Roomassa Georges Bizet'n Don Procopiossa. Seuraavien vuosien aikana hän esiintyi useiden oopperayhtiöiden palveluksessa Egyptissä, Venäjällä, Espanjassa ja Etelä- Amerikassa. Vuonna 1910 sopraano meni naimisiin markiisi Luigi Curcin kanssa ja otti käyttöönsä sukunimen Galli-Curci. Yhdysvaltain-debyyttinsä Galli-Curci teki Rigoletton esityksessä Chicagossa marraskuussa 1916. Tammikuussa 1918 hän esiintyi ensimmäisen kerran New Yorkissa Giacomo Meyerbeerin Dinorahin nimiroolissa. Marraskuussa 1920 hän teki ensimmäisen esiintymisensä Metropolitan-oopperassa La traviatan esityksessä. Ensimmäisestä miehestään eronneena hän meni vuonna 1921 uusiin naimisiin säestäjänsä Homer Samuelsin kanssa, jolloin hänestä tuli Yhdysvaltain kansalainen. Vuosina 1921–1930 Galli-Curci lauloi säännöllisesti Metropolitan-oopperassa. Hänellä oli merkittäviä rooleja muiden muassa Madama Butterflyssa, Ruusuritarissa, Lakméssa, Romeossa ja Juliassa, Lucia di Lammermoorissa ja Puritaaneissa. Galli-Curci oli suosittu levyttäjä, ja hänen merkittävien levytystensä joukossa on Rigoletton "Caro nome" -aarian tulkinta noin vuodelta 1919. Viimeisen esiintymisensä Metropolitan-oopperassa hän teki tammikuussa 1930 Sevillan parturin esityksessä. Tämän jälkeen hän jatkoi uraansa konserttiesiintyjänä. Haitallisesti suurentuneen kilpirauhasen takia Galli- Curcille suoritettiin 11. elokuuta 1935 Chicagossa kilpirauhasen poistoleikkaus. Hän lähti Los Angelesiin sairaalasta uloskirjauksensa jälkeen 18. elokuuta. Hän esiintyi jälleen oopperassa Chicagossa Mimìn roolissa La bohèmessa marraskuussa 1936. Kriitikot eivät enää vakuuttuneet hänen äänestään, ja Galli-Curci esiintyikin tämän jälkeen vain resitaaleissa, kunnes lopetti esiintymisen vuonna 1938. 8\. helmikuuta 1960 hän sai tähden Hollywood Walk of Famelle.Amelita Galli-Curci Hollywood Walk of Fame Hänen kuolemansa marraskuussa 1963 jäi John F. Kennedyn salamurhan uutisoinnin varjoon. Vuonna 1972 kriitikko Simon Trezise luonnehti Galli-Curcia 1900-luvun parhaaksi sopraanoksi. == Lähteet == == Aiheesta muualla == Luokka:Italialaiset oopperalaulajat Luokka:Yhdysvaltalaiset oopperalaulajat Luokka:Sopraanot Luokka:Hollywood Walk of Fame Luokka:Vuonna 1882 syntyneet Luokka:Vuonna 1963 kuolleet
Sándor Endrődi

Sándor Endrődi (1850–1920Endrödi, Sándor Tietosanakirja osa 11, Täydennysosa, palsta 256, Tietosanakirja Osakeyhtiö 1922) oli suosittu unkarilainen lyyrinen runoilija ja prosaisti.Endrödi, Sándor Tietosanakirja osa 2, palsta 677–678, Tietosanakirja Osakeyhtiö 1919 Endrődi oli 1878–1892 reaalikoulun opettajana Nagyváradissa, vuodesta 1892 edustajakamarin päiväkirjantoimittaja. Hän on julkaissut runokokoelmat Tücsökdalok ('Sirkanlauluja', 1876), Költemények ('Runoja', 1877–1878), Endrődi Sándor költeményei 1879–1885 (1885), Költeményék (1891) ja Kuruczdalok. Endrődi on julkaissut myös novellikokoelmia, esimerkiksi Balatoni ég alatt ('Balatonin taivaan alla', 1884) sekä erinomaisia käännöksiä (muun muassa Buch der Lieder) henkisen sukulaisensa Heinrich Heinen runoudesta. Endrődi on harjoittanut myös varsinaisia kirjallisuushistoriallisia opintoja, joiden tuloksia ovat muun muassa esseekokoelma Költök világa ('Runouden maailma', 1887: Byron, Heine, Petőfi, Kirjallisuus ja yleisö ynnä muita aiheita) ja Századunk magyar irodalma képekben ('Vuosisatamme unkarilainen kirjallisuus kuvissa', 1900). == Lähteet == ==Aiheesta muualla== Luokka:Unkarilaiset runoilijat Luokka:Unkarilaiset kielenkääntäjät Luokka:Vuonna 1850 syntyneet Luokka:Vuonna 1920 kuolleet
Milica Todorović

Milica Todorović (, s. 13. lokakuuta 1990 Kruševac, Serbia, Jugoslavia on serbialainen laulaja ja näyttelijä. Hänen tyylinään on enimmäkseen turbofolk. Hän saavutti kuuluisuutta vuonna 2005 hänen voitettuaan serbian merkittävimän Zvezde Granda (Suuri Tähti) -laulukilpailun. Hänen ensimmäinen singlensä Moje zlato (Minun kultani), feat. MC Yankoo on saanut YouTubessa sata miljoonaa katsomiskertaa. == Lähteet == Luokka:Serbialaiset näyttelijät Luokka:Serbialaiset laulajat
Ruskojakamari

Ruskojakamari (Brachygalba lugubris) on jakamareihin kuuluva lintulaji. Lajia tavataan Etelä-Amerikasta. ==Koko ja ulkonäkö== Ruskojakamari voi kasvaa 14-16 cm pitkäksi. Sukupuolet muistuttavat toisiaan ulkonäöltään. Yleisväriltään lintu on ruskea, ruskeita ovat pää, rinta ja selkä. Kurkku ja vatsa ovat ruskojakamarilla kellertävät tai valkoiset. Lajin siivet, yläperä ja pyrstö ovat mustat ja niissä on sininen tai vihreä kiilto. Ruskojakamarin nokka on pitkä ja väriltään musta. ==Levinneisyys ja elinympäristö== Ruskojakamaria tavataan laikuttaisesti Kolumbiasta Perun pohjoisosiin ja Brasiliaan, Brasilian koillisrannikolta sekä Brasilian keskiosista Boliviaan. Sen elinympäristöä ovat galleriametsät, metsien reunamaat ja savannit. Ne liikkuvat pareittain tai pieninä ryhminä puiden latvuksissa. Lajin ravintoa ovat lentävät hyönteiset. ==Lähteet== Luokka:Jakamarit
Olof Eneroth

Per Olof (Olli) Emanuel Eneroth (1825–1881) oli ruotsalainen kirjailija ja pomologi. Eneroth oli Ruotsin puutarhayhdistyksen koulun ja puutarhan johtaja 1858–1863. Ruotsin akatemia myönsi hänelle 1846 toisen palkinnon runoelmasta Hake Sjökonung ja 1856 kokoelmasta Dikter. Hän on julkaissut myös kaksi sarjaa tutkielmia Litteratur och konst (1860 ja 1876), Holland, några drag till en kulturbild (1860), tekstit kuvateokseen Herregårdar och Slott uti Södermanland (1864–1869) ja Dikter och smärre prosaiska stycken (1881). Hän kirjoitti aikakauskirjoihin nuorison kasvatusta ja kansansivistystä sekä naissivistyksen kohottamista käsitteleviä artikkelisarjoja ja lahjoitti siinä tarkoituksessa 100 000 kruunua Stockholms högskolalle kasvatustieteen professuurin perustamiseen.Eneroth, Per Olof Emanuel, Tietosanakirja osa 2, palsta 681, Tietosanakirja Osakeyhtiö 1909Eneroth, Per Olof Emanuel, Nordisk familjebok, Uggleupplagan. 3. palsta 529–530 Eneroth oli aikanaan merkittävä vaikuttaja Ruotsin puutarha-alalla. Hän on kirjoittanut muun muassa Ruotsin pomologian perusteoksen Handbok i svensk pomologi (1864–1866) ja sille jatkoa Bidrag till Europas Pomona vid dess nordgräns (1880). ==Suomennettu teos== * Kasvutarha- kirja rahvaan hyödyksi, ruotsiksi kirjoitettu Olli Enerothilta, suom. Fredrik August von Platen; G. W. Wilén 1860. (2. painoksen, 1883, nimiösivulla: "Jaetaan maksotta Sanomia Turusta tilaajoille wuodelta 1883. Seuraa n:o 50.") == Lähteet == ==Aiheesta muualla== Luokka:Ruotsalaiset runoilijat Luokka:Ruotsalaiset puutarhurit Luokka:Vuonna 1825 syntyneet Luokka:Vuonna 1881 kuolleet
Destrehan

Destrehan on väestönlaskennallinen asuinpaikka (CDP) St. Charlesin piirikunnassa, Louisianan osavaltiossa Yhdysvalloissa. Sen väkiluku oli vuoden väestönlaskennassa 11 535. Kunnan asukkaista 70 prosenttia on valkoisia, 6,8 prosenttia on afroamerikkalaisia ja 10,8 prosenttia on latinalaisamerikkalaisia. 96,8 prosenttia asukkaista on Yhdysvaltain kansalaisia. Kunnan väestön keski-ikä on 40,2 vuotta. ==Lähteet== ===Viitteet=== Luokka:Louisianan kunnat
Aurlus Mabélé

Aurlus Mabélé, oikealta nimeltään Aurélien Miatsonama (26. lokakuuta 1953 Brazzaville – 19. maaliskuuta 2020 Pariisi) oli brazzavillenkongolainen laulaja-lauluntekijä. Hänen tyylilajinsa oli soukous.Aurlus Mabélé Music in Africa Mabélé esiintyi laajalti länsimaissa. Hän oli 1980-luvulla perustamassa Loketo-yhtyettä Mav Cacharelin ja Diblo Dibalan kanssa. Hänen hittiensä joukossa olivat "Africa Mousso", "La Femme ivoirienne", "Embargo", "Betty", "Asta De", "Evelyne", "Liste Rouge" "Loketo" ja "Waka Waka". Hän oli kärsinyt syövästä ja aivoverenkiertohäiriöistä ennen kuin kuoli sairastuttuaan vuosien 2019–2020 koronaviruspandemiassa ja päädyttyään pariisilaiseen sairaalaan. == Lähteet == Luokka:Brazzavillenkongolaiset muusikot Luokka:Laulaja- lauluntekijät Luokka:Vuonna 1953 syntyneet Luokka:Vuonna 2020 kuolleet
Amerikanorvokki

Amerikanorvokki (Viola lanceolata) on orvokkien sukuun kuuluva varreton, valkokukkainen kasvilaji, jota käytetään koristekasvina. Lajin tieteellinen nimi tulee kasvin peitsimäisestä () lehtimuodosta sekä elinympäristöistä, joissa se menestyy. == Ulkonäkö ja koko == Amerikanorvokki on monivuotinen, 10–15 senttimetrin korkuinen ruohokasvi, jolla on kapeat, peitsimäiset lehdet. Tavallisesti sileäpintaiset lehdet saattavat olla kesällä leveämpiä kuin keväällä. Varsi on sileä ja kapea. Amerikanorvokki kukkii toukokuusta kesäkuuhun. Epäsymmetrisessä kukassa on viisi valkoista terälehteä, jotka sijaitsevat varren yläosassa. Kolme alempaa terälehteä ovat tavallisesti violettisuonisia. Hedelmät ovat vihreitä, soikeahkoja kotia, jotka sisältävät lukuisia pieniä siemeniä. Siemenet ovat kypsinä tummanruskeita; kasvi levittäytyy pääasiassa maata pitkin suikertavilla, juurimaisilla rönsyillään. == Levinneisyys == Amerikanorvokki on kotoisin Pohjois-Amerikasta, missä sitä esiintyy monissa Yhdysvaltain osavaltioissa sekä Kanadassa. == Elinympäristö == Amerikanorvokki kasvaa soilla, kosteilla niityillä sekä rannoilla hiekkaisessa maaperässä. Amerikanorvokki risteytyy usein läheisen sukulaisensa Viola macloskeyin kanssa muodostaen lajin Viola primulifolia. Lajit kasvavat samanlaisissa elinympäristöissä, mutta risteymän lehtimuoto vaihtelee peitsimäisestä mackloskeyille tyypilliseen sydämenmuotoiseen orvokinlehteen. == Lähteet == Luokka:Orvokit
Bulevardipalmu

Bulevardipalmu (Washingtonia robusta) on palmukasvien heimoon ja presidentinpalmujen sukuun kuuluva kasvilaji, joka kasvaa luonnonvaraisena Meksikossa. == Ulkonäkö ja koko == Vanhoilla yksilöillä runko on korkeintaan 27 metriä korkea. Bulevardipalmu kasvaa korkeammaksi, mutta on rungoltaan kapeampi kuin läheisin sukulaisensa presidentinpalmu (Washingtonia filifera). Lehden tyvellä on usein punertavanruskea kohta, jollaista presidentinpalmulla ei ole. Lehtiruoti on lyhyempi ja siinä on aina punertavanruskeita piikkejä; varsinkin nuorilla yksilöillä koko lehtiruoti on punaruskea. Rungon vanhemmat osat ovat harmaita, kun taas nuorempia osia verhoavat kastanjanpunaiset tai ruskeat lehtitupet, jotka tavallisesti poistetaan viljellyiltä yksilöiltä. Lehtien väri vaihtelee vaaleanvihreästä tummanvihreään. == Levinneisyys ja elinympäristö == Bulevardipalmu kasvaa endeemisenä Meksikossa: sitä esiintyy ainoastaan Kalifornian niemimaan eteläpuoliskolla sekä Sonoran osavaltiossa. Levinneisyysalueellaan laji kasvaa purojen ja ajoittaispurojen varsilla sekä keitailla. == Käyttö == Bulevardipalmu on yksi subtrooppisen vyöhykkeen tyylikkäimmistä maisemaelementeistä. Laji tunnetaan kapeista ja erittäin korkeista rungoistaan. Laji on yleisin viljelty palmulaji Etelä-Kaliforniassa, Etelä-Teksasissa, Phoenixissa ja Tucsonissa. Bulevardipalmu ei kestä yhtä hyvin kylmää kuin sisarlajinsa ja on talvenkestävä ainoastaan vyöhykkeillä 9b-11. Laji vaatii täyden auringonpaisteen. Bulevardipalmun ja presidentinpalmun risteytykset ovat yleisiä viljelyssä; niissä yhdistyvät presidentinpalmun kylmänkestävyys ja bulevardipalmun tyylikkyys. Risteytystä kutsutaan myös nimellä Washingtonia × filibusta Hodel. == Lähteet == Luokka:Palmukasvit
Luigi’s Mansion 3

Luigi's Mansion 3 on Next Level Gamesin kehittämä ja Nintendon julkaisema toimintaseikkailupeli, joka julkaistiin vuonna Nintendo Switchille. Peli on Luigi's Mansion -pelisarjan kolmas osa, jota edeltävät Luigi's Mansion ja Luigi's Mansion: Dark Moon. Pelin päähahmo on edellisten pelisarjan osien tavoin Luigi, joka ystävineen on huijattu vierailemaan kummitushotellissa. Pelaaja ohjaa Luigia, jonka tehtävänä on pelastaa ystävät kummitusten kynsistä ratkaisemalla pulmia hotellin joka kerroksessa. Uusia toimintoja kolmannessa osassa ovat uudet liikkeet kummituksia kaapatessa, Luigia avustava Gooigi-lima sekä jopa kahdeksan pelaajan moninpelitila. == Vastaanotto == IGN:n arvostelussa peli sai arvosanaksi 8.3/10. Pelin suunnittelua kehuttiin älykkääksi, kun taas kritisointia sai keräilyesineiden suuri määrä ja niiden hyödyttömyys. == Lähteet == == Aiheesta muualla == * Luokka:Nintendo Switch -pelit Luokka:Nintendon pelisarjat Luokka:Mario-pelit Luokka:Kauhuvideopelit Luokka:Toimintaseikkailupelit Luokka:Vuoden 2019 videopelit
Enkeliperhoangervo

Enkeliperhoangervo eli perhoangervo (Gillenia trifoliata) on ruusukasvien heimoon ja perhoangervojen sukuun kuuluva kasvilaji, jonka luontainen levinneisyysalue ulottuu Kanadan Ontariosta Yhdysvaltain Georgian osavaltioon. == Ulkonäkö ja koko == Enkeliperhoangervo on monivuotinen, pysty ruohokasvi, jonka kasvukorkeus on 50–100, leveys 60 senttimetriä. Lehdet ovat jakautuneet kolmeen osaan. Ylemmät ja alemmat varsilehdet ovat samanlaisia; lehtien alapinnoilla ei ole rauhasia. 5–10 millimetrin mittaiset korvakkeet ovat mitättömiä, pienehköjä, naskalimaisia, soikeita, ehytlaitaisia; joskus niissä on yksittäisiä hampaita. Enkeliperhoangervo kukkii heinäkuusta elokuuhun. Kukassa on viisi tavallisesti vaaleanpunaista, 2–12 millimetrin mittaista kapeaa terälehteä ja saman verran punertavia verholehtiä. Hedelmä on yhdestä neljään suurehkoa siementä sisältävä tuppilo. Kasvin kromosomiluku on 2n = 18. == Levinneisyys ja elinympäristö == Enkeliperhoangervo on kotoisin Kanadan Ontariosta sekä Yhdysvaltain koillis-, itä- ja kaakkoisosista. Luonnossa laji kasvaa kuivissa tai tuoreissa vuoristometsissä. == Luokittelu == Lajin kuvasi ensimmäisenä Carl von Linné vuonna 1753 Species Plantarumissa, tuolloin nimellä Spiraea trifoliata. Vuonna 1802 Conrad Moench siirsi lajin äskettäin perustamaansa perhoangervojen (Gillenia) sukuun. == Käyttö == Enkeliperhoangervoa käytetään joskus koristekasvina puiden alla ja monivuotisissa kukkapenkeissä. Amerikan alkuperäiskansat ovat käyttäneet kuivattuja ja jauhettuja enkeliperhoangervon juuria ulostus- ja oksetuslääkkeenä. == Lähteet == == Aiheesta muualla == * Suomen Lajitietokeskus: Enkeliperhoangervo – Gillenia trifoliata * Finto: Kassu – Kasvien suomenkieliset nimet: perhoangervo (Gillenia trifoliata) Luokka:Ruusukasvit
Päiväperhoangervo

Päiväperhoangervo (Gillenia stipulata) on ruusukasvien heimoon ja perhoangervojen sukuun kuuluva kasvilaji, jota käytetään koristekasvina. == Ulkonäkö ja koko == Päiväperhoangervo on monivuotinen ruohokasvi, jonka kasvukorkeus on 40–100 senttimetriä. Ylemmät ja alemmat varsilehdet eroavat toisistaan: ylempien varsilehtien lehdykät ovat sahalaitaisia, kun taas alemmat ovat sulkamaisesti jakautuneita. Lehtien alapinnalla on rauhasia. 10–30 millimetrin mittaiset korvakkeet ovat pysyviä, lehtimäisiä, soikeita- peitsimäisiä tai lähes pyöreitä ja hammaslaitaisia. Kasvi kukkii heinä- elokuussa. Terälehdet ovat 10–13 millimetriä pitkiä ja tavallisesti valkoisia. == Levinneisyys ja elinympäristö == Päiväperhoangervo on kotoisin Yhdysvaltain itä- ja kaakkoisosista, missä se kasvaa kuivissa-tuoreissa, valoisissa vuoristometsissä, pensaikoissa ja kalliojyrkänteillä. == Käyttö == Kuten sukulaistaan enkeliperhoangervoa (Gillenia trifoliata), päiväperhoangervoa käytetään joskus koristekasvina puiden alla ja monivuotisissa kukkapenkeissä. == Lähteet == == Aiheesta muualla == * Integrated Taxonomic Information System (ITIS): Gillenia stipulata * Flora of North America: Gillenia stipulata Luokka:Ruusukasvit
Kiinanhelmipensas

Kiinanhelmipensas eli helmipensas (Exochorda racemosa) on ruusukasvien heimoon ja helmipensaiden sukuun kuuluva kasvilaji, joka kasvaa luonnonvaraisena Kiinassa ja Japanissa. == Ulkonäkö ja koko == Kiinanhelmipensas on korkeintaan kolmen metrin korkuiseksi kasvava, pysty ja kesävihanta, pyöreämuotoinen pensas, jonka vuorottaiset lehdet ovat 2,5–7,6 senttimetriä pitkiä ja karvattomia; lehtimuoto voi olla kiilatyvinen, pitkänpyöreä, soikea tai vastapuikea. Lehdet ovat ehytlaitaisia tai kärkeä kohti sahalaitaisia. Hoikat, nuorena ruskeat varret muuttuvat 2–3-vuotiaalla pensaalla harmaanruskeiksi ja niiden kuori alkaa halkeilla. Puikeat, limittäiset silmut ovat tumman punertavanruskeita. Syysväritys on mitätön. Kiinanhelmipensas kukkii huhti- toukokuussa näyttävin valkoisin terttukukinnoin, joissa kussakin on 6–10 4–5-teräistä kukkaa. Noin 2,5–3,5 senttimetrin levyiset kukat kestävät lämpötilasta riippuen 1–2 viikkoa. Heteitä on 15–20. Kesä-heinäkuussa kypsyvä hedelmä on ruskea, tähtimäinen, viisilohkoinen sinkokota, joka jää kiinni kasviin. Kukat kehittyvät edellisen vuoden versoihin; kasvi on pääsääntöisesti kaksikotinen, mutta sillä on myös kaksineuvoisia kukkia. Kasvin kromosomiluku on 2n = 16 tai 2n = 18. == Levinneisyys == Kiinanhelmipensas kasvaa luonnossa varjoisilla rinteillä Kiinan Henanin, Jiangsun, Jiangxin ja Zhejiangin maakunnissa 200–500 metrin korkeudella merenpinnasta sekä Japanissa ja Keski- Aasiassa. == Käyttö == Kiinanhelmipensasta kasvatetaan koristekasvina muun muassa pensasaidoissa. Vaikka pensas kasvaa luontaisella levinneisyysalueellaan myös varjossa, se viihtyy kasvatettuna paremmin aurinkoisilla tai puolivarjoisilla kasvupaikoilla; parhaiten kasvi kukkii täydessä auringossa. Kasvupaikan tulisi olla suojainen. Kiinanhelmipensas sietää monenlaista maaperää, mutta viihtyy parhaiten lievästi happamassa ja savisessa sekä kosteassa ja läpäisevässä, ravinteikkaassa maaperässä. Pensas on pääosin tuholaisenkestävä, mutta hyötyy kylminä talvina talvisuojauksesta. == Taksonomia == Lajin kuvasi ensimmäisenä John Lindley vuonna 1847 tuomipihlajien sukuun nimellä Amelanchier racemosa, ja nykyisen nimensä se sai vuonna 1913. Kasvin suomenkielinen nimi tulee sen helmiä muistuttavista kukkanupuista. Kiinanhelmipensaalla on kaksi alalajia: * Exochorda racemosa subsp. racemosa * Koreanhelmipensas (Exochorda racemosa subsp. serratifolia (S.Moore) F.Y.Gao & Maesen, syn. Exochorda serratifolia) == Lähteet == Luokka:Ruusukasvit
800 vuotta luomisen riemua

800 vuotta luomisen riemua on suomalainen televisio-ohjelma, musiikkipitoinen dokumentti Venäjän Vladimirin alueen kansanperinteestä ja sen vaalimisesta. Vladimirin alue sijaitsee Moskovasta noin 100 km itään. TV1:n Viihdetoimituksen ohjelmaa kuvattiin vuonna 1978 Vladimirissa, Suzdalissa, Mstjorassa ja lähiympäristössä. Se oli Yleisradion ja Neuvostoliiton Gosteleradion yhteistuotantoa, ohjelman käsikirjoittivat ja ohjasivat Erkki Pohjanheimo ja Seppo Seppälä. Kuvauksesta vastasi Eero Kaartinen ja äänityksestä Urpo Ikonen. Katso-lehti, Anna-Kerttu Wiik, 51/1978 Ohjelman keskushenkilöiksi nousivat Andrei Rublevin freskoja Vladimirissa, Uspenskin kirkossa entisöivä Aleksander Petrovitš Nekrasov Helsingin sanomat 19.11.1978: ”Koillis-Venäjän kirkot kuntoon” sekä itseoppinut koruommeltaiteilija Tatjana Shulpina. Helsingin Sanomat 3.12.1978, ”Tatjana kirjailee luontoa ja Leniniä” Heidän kauttaan kerrotaan kansantaiteen asemasta Neuvostoliitossa ja taiteilijoitten suhteesta työhönsä. Nekrasovin entisöintityön alla oli Rublevin "Viimeinen tuomio" -fresko. Ohjelmassa kuvataan myös ikonitaidetta, lakkaminiatyyritaidetta, kansantansseja. Perinteistä musiikkia esittävät Vladimir-Suzdalin museoalueen kuoro, Pikku-Pihlaja kuoro, Davidovon naiskuoro ja Marinon kylän kuoro. Ilta-Sanomat, Eeva-Kaarina Holopainen, 11.12.1978 Sanonta ”vladimirilaiset jumalankuvan maalaajat” tunnettiin kaikkialla ennen vallankumousta. Ortodoksisen kirkon metropoliitta vaikutti Vladimiristä käsin aina 1400 luvulle saakka. Alue on ollut Koillis-Venäjän hallinnollinen ja kirkollinen keskus 1100 luvulta viime vuosituhannen alkupuolelle. Helsingin Sanomat 26.11.1978: ”Ikoneista siirryttiin proletaaritaiteeseen” Värifilmille kuvatun ohjelman kesto on 53'06” Helsingin Sanomat, tv-palsta 11.12.1978 "800 vuotta luomisen riemua" lähetettiin TV1:ssä ensi kerran 11.12.1978, uusittiin 24.5.1980 ja vielä 1.8.1988 TV1:n sarjassa Neuvostoliiton kansantaidetta. Sarjan muut ohjelmat olivat Bandura – Ukrainan laulava puu, Pikku varsan tanssi ja Tibiteikka – Uzbekistanin kansantaidetta. ==Lähteet== Luokka:Suomalaiset dokumenttielokuvat Luokka:Musiikkidokumenttielokuvat Luokka:Yle TV1:n televisio-ohjelmat Luokka:Suomalaiset televisioelokuvat Luokka:Vuoden 1978 suomalaiset elokuvat Luokka:Suomen ja Neuvostoliiton väliset suhteet Luokka:Suomalaiset televisio-ohjelmat
Sukeltajamyytti

Sukeltajamyytti on laajalle levinnyt luomiskertomus, jossa ylin olento lähettää yleensä eläimen alkumereen noutamaan hiekkaa tai mutaa asuinkelpoisen maan rakentamiseksi. Osa tutkijoista tulkitsee myyttiä psykologisesti, toiset kosmogonisesti; molemmissa tapauksissa maan katsotaan olevan peräisin meren pohjasta. Sukeltajamyytti on yleinen Pohjois-Amerikan alkuperäiskansojen kansanperinteessä, mutta sitä esiintyy myös tšuktšien, jukagiirien, tataarien, ainujen ja monien suomalais-ugrilaisten kansojen perinteissä. Levinneisyysalueensa perusteella myytti on peräisin Itä-Aasian rannikolta, mistä se on levinnyt kansojen muuttaessa länteen Siperiaan ja itään Pohjois- Amerikan mantereelle. Monille Amerikan alkuperäiskansojen luomiskertomuksille on ominaista, että maailman luominen alkaa, kun olennot ovat nukuksissa tai horroksessa alkumaailmassa. Sukeltaja, usein kuikka, herää ensimmäisenä ja alkaa valmistella asuinkelpoisen maailman luomista tuleville olennoille. Monissa tapauksissa tarinat kuvaavat sarjaa epäonnistuneita yrityksiä luoda maa-alue ennen ratkaisun löytämistä. == Sukeltajamyytti muinaissuomalaisilla == Sukeltajamyytin arvellaan olevan myös muinaissuomalaisten alkuperäinen luomiskertomus, jonka eteläisempi alkumuna on myöhemmin syrjäyttänyt. Yhteinen piirre kummassakin myytissä ovat alkumeri ja -lintu. Alkumunasta kertovat tarinat ovat tavallisesti kalevalamittaisia, kun taas sukeltajamyytti on suorasanainen. Suomesta tallennetut sukeltajamyytin versiot ovat hyvin pelkistettyjä. Niiden mukaan alussa oli meri, jossa seisoi kultapatsas. Patsaan päällä istui Jumala tai paholainen, joka käski jotakuta hakemaan maata meren pohjasta. Tästä maasta syntyi maailma. Maan hakija oli esimerkiksi paholainen tai kuikka. Seuraavan kertomuksen on tallentanut Väinö Salminen suistamolaiselta runonlaulajalta Elessei Valokaiselta vuonna 1908: == Lähteet == Luokka:Luomistarut
Lockheed-skandaali

Lockheed-skandaali oli eräs yrityslahjontaan liittyvä skandaali. Se oli laajuudeltaan eräitä 1970-luvun merkittävimmistä. Lahjontaskandaaliin kytkeytyi useita keskieurooppalaisia poliitikkoja sekä myös japanilaisia päättäjiä, kuten tuolloinen Japanin pääministeri Kakuei Tanaka ja tätä avustanut oikeusministeri Osamu Inaba.LA Times Viitattu 20.3.2020. Japan Times Viitattu 20.3.2020. Keskieurooppalaisista maista, ainakin Alankomaat, Länsi- Saksa sekä Italia hankkivat omille ilmavoimilleen Lockheed-yhtymän valmistamia suihkuhävittäjiä. Skandaalin seuraamuksena useita päättäviä poliitikkoja pidätettiin. Lockheed L-1011 TriStarin sekä F-104 Starfighter -koneiden myynnin edistämistä varten, Lockheed-konsernin katsottiin lahjoneen taloudellisia etuisuuksia tarjoamalla korruptioksi katsottavan arvoisesti.NY Times Viitattu 20.3.2020. ==Lähteet== Luokka:Skandaalit Saksassa Luokka:Korruptio Luokka:Lockheed
Brian Wren

Brian Aarthur Wren (s. 1939 Romford, Essex, Englanti) on englantilainen reformoitu pappi, kansainvälisesti tunnettu virsirunoilija ja kirjailija. == Elämänvaiheet ja työ == Wren on opiskellut Oxfordsissa Mansfield Collegessa moderneja kieliä ja teologiaa. Hän on väitellyt tohtoriksi Oxfordissa aiheenaan Vanhan Testamentin profeettojen kieli (The language of prophetic eschatology in the Old Testament) Hänet on vihitty papiksi 1965 Britannian Yhdistyneessä reformoidussa kirkossa (United Reformed Church) ja hän työskenteli kongregationaalisen seurakunnan pastorina Essexissä ja sen jälkeen Yhdistyneen kuningaskunnan kirkkojen neuvostossa (British Council of Churches) rauhan ja kansainvälisen oikeuden puolesta. Hän on toiminut sittemmin vapaana saarnaajana ja luennoitsijana. Vuodesta 1991 hän työskenteli Yhdysvalloissa luennoitsijana ja saarnaajana sekä virsien kirjoittajana yhdessä vaimonsa Susan Heafieldin kanssa, joka oli metodistipastori. Vuodesta 2000 alkaen hän toimi professorina Columbia Theological Seminaryssä, Georgiassa. Vuonna 1999 hänen virtensä "Hidden Christ, alive for ever" palkittiin Lontoon St. Paulin katedraalia varten järjestetyssä Millenium-virsikilpailussa. Wren on koko englanninkielisessä maailmassa tunnettu ja arvostettu virsirunoilija. Hän on julkaissut noin 250 virttä ja yhdeksän virsikokoelmaa, muun muassa: Faith Looking Forward (1983), Praising a Mystery (1986), Bring Many Names (1989), New Beginnings (1993), ja Faith Renewed: 33 Hymns Reissued and Revised (1995) Hän on myös toimittanut kirjan What Language Shall I Borrow (1989), keskusteluoppaana inklusiivisen kielen asemasta kristillisessä jumalanpalveluksessa. Suomeksi hänen virsiään on ilmestynyt vain muutama: Suomen evankelis-luterilaisen kirkon virsikirjassa virsi 416 "Nyt on aika kiitoksen", (There’s a spirit in the air) vuodelta 1969, suom. Anna-Maija Raittila 1984; Ruotsin kirkon virsikirjassa virsi 591 "Rauhaa ja oikeutta puolustamaan" (This we can do for justice and for peace) 1975, suom. Niilo Rauhala 1997, 2000 sekä Seurakunta laulaa -kirjassa laulu 161 "Hän voiton sai" (Christ is alive), suom. Joel Niininen 2001. == Lähteet == == Aiheesta muualla == * Praise Partners Worship Brian Wrenin kotisivu (englanniksi) Luokka:Englantilaiset virsirunoilijat Luokka:Vuonna 1936 syntyneet Luokka:Englantilaiset henkilöt Luokka:Elävät henkilöt Luokka:Brittiläiset papit
Vera Lynnin diskografia

Tämä on Vera Lynnin diskografia. == Studioalbumit == Vuosi Nimi 1955 Vera Lynn Concert 1956 If I Am Dreaming 1958 The Wonderful World of Nursery Rhymes 1959 Vera Lynn Sings…Songs of the Tuneful Twenties 1960 Sing with Vera 1960 Yours 1961 As Time Goes By 1962 Hits of the Blitz 1963 The Wonderful Vera Lynn 1964 Among My Souvenirs 1966 More Hits of the Blitz 1970 Hits of the 60’s-My Way 1972 Unforgettable Songs by Vera Lynn 1972 Favourite Sacred Songs 1974 Vera Lynn Remembers – The World at War 1976 Christmas with Vera Lynn 1977 Vera Lynn in Nashville 1979 Thank You for the Music (I Sing The Songs) 1981 Singing to the World 1984 Vera Lynn Remembers == Kokoelmat == Vuosi Nimi Britannian listasijoitus Lähde 1981 20 Family Favourites 25 1989 We'll Meet Again 44 2009 We’ll Meet Again – The Very Best of Vera Lynn 1 2010 Unforgettable 61 == Lähteet == Luokka:Diskografiat
Hytale

Hytale on Hypixel Studiosin kehittämä tuleva roolipeli. Peli oli tarkoitus julkaista Microsoft Windowsille ja macOS:lle vuonna 2023. == Pelaaminen == Peli on hiekkalaatikkopeli, jossa on proseduraalisesti luotu fantasiamaailma. Pelimaailma koostuu useista lohkoista, jotka on järjestetty kolmiulotteiseen ruudukkoon, joissa on erilaisia satunnaisesti luotuja biomeja, olentoja ja luolia. Pelaajat voivat osallistua minipeleihin, jotka ovat samanlaisia kuin Hypixel-palvelimella. Pelaajat voivat rakentaa ja jakaa pelimodifikaatioita ja tekemäänsä sisältöä käyttämällä selainpohjaisia ja pelin sisäisiä työkaluja. Hytalen maailma sisältää useita proseduraalisesti muodostettuja vyöhykkeiksi kutsuttuja maailman alueita, jotka koostuvat eri biomeista, kuutioista ja olennoista. Tässä tilassa on RPG-tyylinen taistelu yksin- ja moninpeleissä, ja se sisältää dynaamiset boss-taistelut ja luolatutkimukset. Hytalessa on kuutiopohjainen rakenne ja se sisältää monia erilaisia maailman editointi- ja videointityökaluja, joita pelaajat voivat käyttää pelin sisällä. Pelissä on Javaan pohjautuva skriptijärjestelmä, jonka avulla pelaajat voivat luoda ja suorittaa pelin sisäisiä koodinpätkiä, ja se sisältää HTML-pohjainen 3D-mallinnus-, teksturointi- ja animaatiotyökaluja, joilla pelaajat voivat luoda omia ominaisuuksia peliin. Peli tukee suuria epävirallisia palvelimia. == Kehitys == Suositun Hypixel-nimisen Minecraft-palvelimen tiimi aloitti pelin kehityksen vuonna 2015. Peliä kehittää Quebeciläinen pelistudio Hypixel Studios Aaron Donagheyn johdolla Microsoft Windowsille ja macOS:lle. Studiolla on noin 40 työntekijää, jotka ovat eriytyneet Hypixel Inc. -yrityksestä, joka kehittää Minecraftin Hypixel-palvelinta. Idea Hytaleen syntyi Mojangin vuonna 2014 tekemistä EULA-muutoksista, jotka estävät Minecraft-palvelimia tekemästä mikrotransaktioita, jotka vaikuttivat pelin kulkuun, mikä johti 85%: n laskuun Hypixel-palvelimen liikevaihdossa. Hypixelin kehittäjät tajusivat, ettei heillä ollut hallintaa projektissaan, ja päättivät tehdä oman pelin vuonna 2015. Alun perin he halusivat välttää vokselipohjaisen pelin tekemisen, mutta päättivät lopulta tehdä sellaisen, koska heillä oli kokemusta kyseisestä tyylilajista Minecraftin Hypixel-palvelimelta. Peli julkistettiin joulukuussa 2018, ja sen traileri keräsi ensimmäisen kuukauden aikana yli 30 miljoonaa katselua. Hypixel Studios oli aluksi omarahoitteinen, jolloin sitä rahoitettiin Hypixel-palvelimen tuottamista tuloista. Myöhemmin studio sai tukea Riot Gamesiltä, joka sijoitti studioon useita miljoonia dollareita, yhdessä neuvoa-antavan ryhmän kanssa, johon kuuluvat liikemiehet Dennis Fong, Rob Pardo ja Peter Levine. Pelin julkaisua odotetaan vuoden 2023 aikana. == Vastaanotto == Syyskuussa 2019 Hytale oli ehdolla Halutuimmaksi peliksi 37. Golden Joystick Awards-palkinnoissa. == Lähteet == == Aiheesta muualla == * Viralliset verkkosivut Luokka:Windows-pelit Luokka:Videopelit, joissa on proseduraalisesti tuotettuja tasoja Luokka:Tulevat videopelit Luokka:Selviytymispelit Luokka:Tietokoneroolipelit Luokka:Avoimen pelimaailman pelit Luokka:MacOS-pelit Luokka:Fantasiavideopelit Luokka:Seikkailupelit
Perfluoratut yhdisteet

Perfluoratut yhdisteet ( eli PFC) ovat orgaanisia yhdisteitä, joissa yhdisteen hiiliketjun vedyt on korvattu fluorilla. Toisin sanoen yhdisteitä, joissa on fluori–hiilisidoksia ja hiili–hiilisidoksia sekä funktionaalisia ryhmiä. == Perfluorattuja yhdisteitä == * Perfluoratut alkyyliyhdisteet Luokka:Organohalidit Luokka:Fluoriyhdisteet
Nokia 5310 (2020)

Nokia 5310 on HMD Globalin maaliskuussa 2020 esittelemä ja julkaisema matkapuhelin, jossa on 2,4 tuuman näyttö. Puhelimessa on S30+-käyttöjärjestelmä, MP3-soitin, FM-radio ja kaksi etukaiutinta. Tallennustilaa on 16 megatavua. Puhelimessa on muistikorttipaikka ja 1 200 milliampeeritunnin akku. == Lähteet == 5310 (2020) 5310 (2020) Luokka:Vuoden 2020 matkapuhelimet
Nokia 8.3 5G

Nokia 8.3 5G on HMD Globalin 19. maaliskuuta 2020 esittelemä ja julkaisema älypuhelin, jossa on Android 10 -käyttöjärjestelmä. Se on HMD Globalin ensimmäinen puhelin, joka tukee 5G-verkkoja. Puhelimessa on 6,81 tuuman näyttö, jonka tarkkuus on 1 080 × 2 400 pikseliä. Prosessorina on kahdeksanydinprosessori. Tallennustilaa on 64 tai 128 gigatavua ja keskusmuistia kuusi tai kahdeksan gigatavua. Tallennustila on laajennettavissa enintään 400 gigatavun microSD-kortilla. Puhelimessa on neljä takakameraa. Pääkameran tarkkuus on 64, laajakulmakameran tarkkuus 12, makrokameran tarkkuus kaksi ja syvyyskameran tarkkuus kaksi megapikseliä. Etukameran tarkkuus on 24 megapikseliä. Puhelimessa on 4 500 milliampeeritunnin akku, joka tukee 18 watin latausta. Sormenjälkitunnistin on sijoitettu laitteen kyljessä olevaan virtapainikkeeseen. == Lähteet == *GSMArena *HMD Global esitteli ensimmäisen 5G-Nokialaisen sekä kolme muuta Nokia-puhelinta === Viitteet === 8.3 5G 8.3 5G Luokka:Android-pohjaiset laitteet Luokka:Vuoden 2020 matkapuhelimet Luokka:Kosketusnäytölliset älypuhelimet
Nokia 1.3

Nokia 1.3 on HMD Globalin 19. maaliskuuta 2020 esittelemä ja julkaisema älypuhelin, jossa on Android 10 Go Edition -käyttöjärjestelmä. Puhelimessa on 5,71 tuuman näyttö ja neliydinprosessori. Tallennustilaa on 16 gigatavua ja keskusmuistia on yksi gigatavu. Tallennustila on laajennettavissa enintään 400 gigatavun microSD-kortilla. Takakameran tarkkuus on kahdeksan megapikseliä ja etukameran viisi megapikseliä. Puhelimessa on 3 000 milliampeeritunnin akku. == Lähteet == *GSMArena *HMD Global esitteli ensimmäisen 5G-Nokialaisen sekä kolme muuta Nokia-puhelinta === Viitteet === 1.3 1.3 Luokka:Android-pohjaiset laitteet Luokka:Vuoden 2020 matkapuhelimet Luokka:Kosketusnäytölliset älypuhelimet
Nokia 5.3

Nokia 5.3 on HMD Globalin 19. maaliskuuta 2020 esittelemä ja julkaisema älypuhelin, jossa on Android 10 -käyttöjärjestelmä. Puhelimessa on 6,55 tuuman näyttö ja kahdeksanydinprosessrori. Siinä on tallennustilaa 64 tai 128 gigatavua ja keskusmuistia kolme, neljä tai kuusi gigatavua. Tallenustila on laajennettavissa enintään 512 gigatavun microSD-kortilla. Laitteessa on neljä takakameraa. Pääkameran tarkkuus on 13, laajakulmakameran viisi ja makro- ja syvyyskameran tarkkuus kaksi megapikseliä. Puhelimen etukameran tarkkuus on kahdeksan megapikseliä. Lisäksi puhelimessa on sormenjälkitunnistin ja 4 000 milliampeeritunnin akku, joka tukee 10 watin latausta. == Lähteet == * GSMArena === Viitteet === 5.3 5.3 Luokka:Android-pohjaiset laitteet Luokka:Vuoden 2020 matkapuhelimet Luokka:Kosketusnäytölliset älypuhelimet
Norjan kansanterveyslaitos

Norjan kansanterveyslaitos (; lyhennys FHI) on Norjassa toimiva valtiollinen tutkimus- ja kehittämislaitos. Se toimii Norjan terveys- ja hoivapalvelujen ministeriön alaisuudessa. Laitoksen toimipisteet sijaitsevat Oslossa ja Bergenissä. Vuonna 2018 laitoksen palveluksessa oli noin 870 henkeä (kokoaikaisina henkilötyövuosina) ja vuosibudjetti oli 1,7 miljardia Norjan kruunua. Laitos on toistuvasti esillä myös suomalaisissa tiedotusvälineissä erilaisten terveysuutisten johdosta, muun muassa kulkutauteihin (esimerkiksi zikavirus, pernarutto, sikainfluenssa, tai koronavirus), norjalaisen lohen syönnin rajoituksiin tai nuuskan haittavaikutuksiin liittyen. Laitosta johtaa lääketieteen tohtori, pääjohtaja Camilla Stoltenberg, joka on toiminut myös Bergenin yliopiston professorina. Toiminta on organisoitu neljään toimialaan: Terveyspalvelut, Infektioiden hallinta ja ympäristöterveys, Terveysdata ja digitaalisaatio sekä Psyykkinen ja fyysinen terveys. ==Katso myös== *Terveyden ja hyvinvoinnin laitos (THL) *Ruotsin kansanterveysvirasto *Tanskan kansanterveyslaitos (SIF) *Islannin terveysjohtajan virasto *Public Health England (PHE) *Euroopan tautienehkäisy- ja -valvontakeskus (ECDC) *Venäjän federaation kuluttajansuoja- ja hyvinvointivirasto (Rospotrebnadzor) == Lähteet == ==Aiheesta muualla== * FHI:n verkkosivut (fhi.no) * Daily reports about coronavirus disease (COVID-19) (fhi.no) Luokka:Norjan tutkimuslaitokset Luokka:Kansanterveyslaitokset Luokka:Oslon rakennukset ja rakennelmat